CELEX: 52022PC0088
Language: da
Date: 2022-03-07
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Den Internationale Søfartsorganisation på den 105. samling i Komitéen for Sikkerhed på Søen og den 46. samling i Udvalget til Lettelse af Samfærdselen for så vidt angår vedtagelsen af en resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, og ændringer af konventionen om lettelse af international samfærdsel ad søvejen (FAL-konventionen)

EUROPA-KOMMISSIONEN
            Bruxelles, den 7.3.2022
            COM(2022) 88 final
            2022/0062(NLE)
            
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Den Internationale Søfartsorganisation på den 105. samling i Komitéen for Sikkerhed på Søen og den 46. samling i Udvalget til Lettelse af Samfærdselen for så vidt angår vedtagelsen af en resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, og ændringer af konventionen om lettelse af international samfærdsel ad søvejen (FAL-konventionen)
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne på den 105. samling i Den Internationale Søfartsorganisations Komité for Sikkerhed på Søen (MSC 105), som finder sted den 20.-29. april 2022, og på den 46. samling i Udvalget til Lettelse af Samfærdselen under Den Internationale Søfartsorganisation (FAL 46), som finder sted den 9.-13. maj 2022. 
            
            
               I løbet af MSC 104 blev det planlagt at vedtage en MSC-resolution på MSC 105 om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres.
            
            
               I løbet af FAL 45 blev det planlagt at vedtage ændringer af konventionen om lettelse af international samfærdsel ad søvejen (FAL-konventionen) på FAL 46.
            
            
               2.Baggrund for forslaget
            
            
               2.1.Konventionen angående Den Internationale Søfartsorganisation 
            
            
               Ved konventionen angående Den Internationale Søfartsorganisation (IMO) oprettes IMO. IMO har til formål at skabe et forum for samarbejde inden for regulering og praksis vedrørende tekniske spørgsmål af enhver art, der berører den del af skibsfarten, der driver international handel. Organisationen har derudover til formål at tilskynde til generel vedtagelse af de strengest mulige standarder for søfartssikkerhed, effektiv navigation og forebyggelse og bekæmpelse af havforurening fra skibe samt fremme af lige konkurrencevilkår. IMO beskæftiger sig desuden med dertil knyttede administrative og juridiske spørgsmål.
            
            
               Konventionen trådte i kraft den 17. marts 1958.
            
            
               Samtlige medlemsstater er parter i konventionen. Unionen er ikke part i konventionen.
            
            
               Alle medlemsstater er parter i konventionen om lettelse af international samfærdsel ad søvejen (FAL-konventionen), der blev vedtaget den 9. april 1965, og som trådte i kraft den 5. marts 1967. Unionen er ikke part i FAL-konventionen.
            
            
            
               2.2.Den Internationale Søfartsorganisation 
            
            
               Den Internationale Søfartsorganisation (IMO) er De Forenede Nationers særorganisation med ansvar for skibsfartssikkerhed og forebyggelse af havforurening fra skibe. IMO sætter standarderne for den internationale skibsfarts sikkerhed og miljøpræstationer på globalt plan. IMO's vigtigste opgave er at opstille retsregler for skibsfartssektoren, som er retfærdige og effektive, og som vedtages og gennemføres overalt. 
            
            
               Alle stater kan blive medlemmer af organisationen, og alle EU-medlemsstater er medlemmer af IMO. Grundlaget for EU's relationer med IMO er navnlig aftalen om samarbejde mellem Den Mellemstatslige Rådgivende Søfartsorganisation (IMCO) og Kommissionen for De Europæiske Fællesskaber af 1974.
            
            
               IMO's Komité for Sikkerhed på Søen består af alle medlemmer af IMO, og den træder sammen mindst en gang om året. Den behandler ethvert spørgsmål, der hører under organisationens kompetenceområde, og som vedrører navigationshjælpemidler, konstruktion af og udstyr til fartøjer, bemanding ud fra et sikkerhedsmæssigt synspunkt, bestemmelser om forebyggelse af kollisioner, håndtering af farligt gods, søfartssikkerhedsprocedurer og -krav, hydrografiske oplysninger, logbøger og navigationsoptegnelser, undersøgelse af ulykker til søs, bjergning og redning samt andre spørgsmål, der har direkte indflydelse på sikkerheden til søs. 
            
            
               Udvalget til Lettelse af Samfærdselen under Den Internationale Søfartsorganisation består af alle medlemmer af IMO, og den træder sammen mindst en gang om året. Det beskæftiger sig med spørgsmål vedrørende lettelse af international samfærdsel ad søvejen, herunder ankomst, ophold og afgang for skibe, personer og gods fra havne. Udvalget beskæftiger sig også med e-business, herunder konceptet med ét kontaktpunkt, og tager sigte på at sikre den rette balance mellem regulering og lettelse af den internationale maritime handel.
            
            
               Både IMO's Komité for Sikkerhed på Søen og Udvalg til Lettelse af Samfærdselen skal tilvejebringe rammerne for udførelsen af de opgaver, de pålægges i henhold til IMO-konventionen, eller som de får pålagt af IMO-forsamlingen eller IMO-rådet, eller enhver opgave henhørende under ovennævnte områder, som de får pålagt at udføre i henhold til enhver anden international retsakt efter godkendelse fra IMO. Komitéen for Sikkerhed på Søen og Udvalget til Lettelse af Samfærdselen og deres hjælpeorganer træffer afgørelse ved flertalsafstemning blandt medlemmerne. 
            
            
         
         
            
               2.3.Den retsakt, der skal vedtages af IMO's Komité for Sikkerhed på Søen
            
            
               Den 20.-29. april 2022 skal MSC 105 vedtage et udkast til MSC-resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres. 
            
            
               Målet med den påtænkte resolution er at forbedre de ved resolution MSC-149 (77) vedtagne præstationsnormer for bærbart tovejs VHF-radiotelefonudstyr til redningsfartøjer.
            
            
            
               2.4.Den retsakt, der skal vedtages af IMO's Udvalg til Lettelse af Samfærdselen
            
            
               Den 9-13. maj 2022 skal FAL 46 vedtage ændringer af FAL-konventionen. Formålet med de påtænkte ændringer er at revidere og ajourføre bilaget til FAL-konventionen med henblik på at bringe dette bilag tættere på kravene i forordning (EU) 2019/1239 og de aftalte forretningsregler for gennemførelsen af sidstnævnte, nemlig ved at gøre elektronisk overførsel via ét kontaktpunkt obligatorisk, undgå gentagelse af dataelementer, forhindre, at papirformularer anvendes til overførsel af oplysninger, og fravige kravet om manuel underskrift. 
            
            
               3.Den holdning, der skal indtages på Unionens vegne
            
            
               3.1.MSC-resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres
            
            
               På den 8. samling i underudvalget for navigation, kommunikation og eftersøgning og redning (NCSR 8), som fandt sted virtuelt fra den 19. april til den 23. april 2021, nåede underudvalget til enighed om et udkast til MSC-resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, med henblik på godkendelse af MSC 104 og efterfølgende vedtagelse af MSC 105.
            
            
               På MSC 104 blev de påtænkte ændringer godkendt, og det fremgår af punkt 12.8.2.9 i MSC 104-rapporten (MSC 104/18), at ændringerne forventes vedtaget på MSC 105. 
            
            
               På NSCR 8 var Unionens holdning at støtte forslagene i CIRM (NCSR 8/6/2) og Japan (NCSR 8/6/4) om ændring af resolution MSC.149(77) om præstationsnormer for bærbart tovejs VHF-radiotelefonudstyr til redningsfartøjer med henblik på at tage hensyn til den ensartede fortolkning, som der blev opnået enighed om på NCSR 7, og foreslå, at dokument NCSR 8/6/4 (Japan) anvendes som grundlag for ændring af resolutionen. 
            
            
               Unionen bør støtte disse ændringer, da de vil forbedre de præstationsnormer for bærbart tovejs VHF-radiotelefonudstyr til redningsfartøjer, der blev vedtaget ved resolution MSC.149(77), for at tage højde for moderniseringen af det globale maritime nød- og sikkerhedssystem (GMDSS) og medtage en ensartet fortolkning af batterigyldighedsdatoerne for bærbart tovejs VHF-radiotelefonudstyr til redningsfartøjer.
            
            
               3.2.Ændringer af konventionen om lettelse af international samfærdsel ad søvejen (FAL)
            
            
               FAL godkendte på sin 42. samling et nyt resultat for revision og ajourføring af bilaget til FAL-konventionen med det formål at styrke bestemmelserne vedrørende elektronisk overførsel af oplysninger med henblik på at medtage de offentlige myndigheders forpligtelse til at indføre et enkelt kontaktpunkt, indføre princippet om kun at skulle rapportere én gang, fastsætte krav om brugen af IMO's Compendium on Facilitation and Electronic Business, sikre harmonisering af definitionerne af data, tydeliggøre FAL-formularernes funktioner i forbindelse med elektronisk overførsel og fravige kravet om manuel underskrift. Det nye resultat blev medtaget på den toårige dagsorden for 2018-2019 og på den foreløbige dagsorden for FAL 43 med 2021 som målåret for færdiggørelse. Med henblik herpå blev det på FAL 42 besluttet at nedsætte en korrespondancegruppe vedrørende revision og ajourføring af bilaget til FAL-konventionen under Frankrigs koordinering og pålagde denne medlemsstat at indlede en revision af bilaget til FAL-konventionen og udarbejde ændringsforslag med henblik på yderligere overvejelse på FAL 43. 
            
            
               På FAL 43 blev korrespondancegruppens arbejde godkendt, og det blev blandt andet besluttet, at:
            
            
               ·den anbefalede praksis for etablering af ét kontaktpunkt bør gøres til en standard
            
            
               ·definitionen af ét kontaktpunkt bør være en generisk definition
            
            
               ·IMO's kompendium ikke bør være en del af bilaget til FAL-konventionen, og at der i stedet kun bør være en henvisning til det
            
            
               ·visumkrav (om nødvendigt) for landorlov på besætningslisten ikke bør medtages
            
            
               ·oprettelsen af nationale udvalg til lettelse af samfærdselen bør forblive en anbefalet praksis
            
         
         
            
               ·der var behov for yderligere drøftelser om, hvorvidt de dataelementer, der er nævnt i bilaget til FAL-konventionen, bør forblive på listen som en formalitet, eller hvorvidt der bør medtages en helhedsorienteret liste i et tillæg. 
            
            
               Udvalget godkendte også genoprettelsen af korrespondancegruppen vedrørende revision og ajourføring af bilaget til FAL-konventionen under Frankrigs koordinering. 
            
            
               På FAL 44 blev anvendelsen af en konsolideret masterliste over data i tillægget til bilaget til FAL-konventionen godkendt, og det blev vedtaget at samle de eksisterende standarder vedrørende autentificeringskravene for hver af erklæringerne i bilaget til FAL-konventionen i en enkelt standard. Derudover godkendte Udvalget også genoprettelsen af korrespondancegruppen vedrørende revision og ajourføring af bilaget til FAL-konventionen under Frankrigs koordinering og besluttede at forlænge målåret for færdiggørelse til 2023. 
            
            
               På FAL 45 blev de påtænkte ændringer af bilaget til FAL-konventionen godkendt, og det fremgår af punkt 4.17 i FAL-rapporten (FAL 45/22), at ændringerne forventes vedtaget på FAL 46. 
            
            
               På FAL 42 var Unionens holdning at støtte Tyrkiets forslag (FAL 42/14) om at fastlægge et nyt resultat for revision og ajourføring af bilaget til FAL-konventionen. Derudover var de afgørelser, der blev truffet på FAL 43, FAL 44 og FAL 45, på linje med Unionens holdninger.
            
            
               Formålet med de påtænkte ændringer er at revidere og ajourføre bilaget til FAL-konventionen med henblik på at bringe dette bilag tættere på kravene i forordning (EU) 2019/1239 og de aftalte forretningsregler for gennemførelsen af sidstnævnte, nemlig ved at gøre elektronisk overførsel via ét kontaktpunkt obligatorisk, undgå gentagelse af dataelementer, forhindre, at papirformularer anvendes til overførsel af oplysninger, og fravige kravet om manuel underskrift. 
            
            
               3.3.Relevant EU-lovgivning og EU's kompetence
            
            
               3.3.1.MSC-resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres 
            
            
               Bærbart tovejs VHF-radiotelefonudstyr til redningsfartøjer er omfattet af direktiv 2014/90/EU om skibsudstyr, da det er opført som punkt 5.17 i Kommissionens gennemførelsesforordning (EU) 2021/1158 af 22. juni 2021 om krav til design, konstruktion og ydeevne samt prøvningsstandarder for skibsudstyr og om ophævelse af gennemførelsesforordning (EU) 2020/1170
                  1
               . I gennemførelsesforordning (EU) 2021/1158 henvises til IMO-resolution MSC.149(77) om vedtagelse af de reviderede præstationsnormer for bærbart tovejs VHF-radiotelefonudstyr til redningsfartøjer. 
            
            
               Præstationsnormerne for bærbart tovejs VHF-radiotelefonudstyr til redningsfartøjer, der skal vedtages på MSC 105, vil derfor påvirke de krav, der gælder i henhold til direktiv 2014/90/EU. 
            
            
            
               3.3.2.Ændringer af konventionen om lettelse af international samfærdsel ad søvejen (FAL-konventionen)
            
            
               Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF
                  2
                (meldeformalitetsdirektivet) har til formål at forenkle og harmonisere de administrative procedurer for søtransport ved at gøre den elektroniske overførsel af oplysninger standardiseret og ved at rationalisere meldeformaliteter. Ifølge direktivets artikel 7 skal EU-medlemsstaterne acceptere FAL-formularer til opfyldelse af meldeformaliteter. I direktivets artikel 2, litra c), defineres "FAL-formularer" som "de standardformularer, der foreskrives i FAL-konventionen" Derudover findes listen over FAL-formularer i del B i bilaget til direktiv 2010/65/EU.
            
            
               I 2019 vedtog EU Europa-Parlamentets og Rådets forordning (EU) 2019/1239 af 20. juni 2019 om oprettelse af et europæisk søfartsmiljø med ét kontaktpunkt og om ophævelse af direktiv 2010/65/EU
                  3
                (EMSWe-forordningen). Denne forordning er trådt i kraft, men finder først anvendelse fra den 15. august 2025. Inden for disse nye rammer tages der vigtige skridt i retning af yderligere at reducere de administrative byrder og øge søtransportens effektivitet og tiltrækningskraft. De giver mulighed for oprettelsen af et europæisk søfartsmiljø med ét kontaktpunkt (EMSWe) med et fælles datasæt, harmoniserede meldegrænseflader og anvendelse af engangsprincippet for rapportering. "EMSWe-datasættet" er i forordningens artikel 2, nr. 8), defineret som "den komplette liste over dataelementer, der stammer fra meldeforpligtelser". Meldeforpligtelserne findes i bilaget til forordningen, og bilagets del B omfatter alle FAL-formularer. Derudover fastsættes det i forordningens artikel 3, stk. 3, tredje afsnit, at "Ved vurderingen af, hvorvidt dataelementer skal indgå i EMSWe-datasættet, tager Kommissionen hensyn til sikkerheden såvel som principperne i FAL-konventionen, dvs. princippet om kun at kræve essentiel meldingsinformation og at holde antallet af punkter på et minimum". 
            
            
               Ændringerne af bilaget til FAL-konventionen, der skal vedtages på FAL 46, vil derfor påvirke anvendelsen af ovennævnte regler i direktiv 2010/65/EU og, fra den dato den træder i kraft, i forordning (EU) 2019/1239. 
            
            
               3.3.3.EU's kompetence
            
            
               MSC-resolutionen om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, vil påvirke EU-retten, især anvendelsen af direktiv 2014/90/EU.
            
            
               Ændringerne af bilaget til FAL-konventionen vil påvirke EU-retten, især anvendelsen af direktiv 2010/65/EU og, fra den dato den træder i kraft, af forordning (EU) 2019/1239.
            
            
               EU har derfor enekompetence i henhold til den sidste del af artikel 3, stk. 2, i TEUF, og det er derfor nødvendigt at fastlægge EU's holdning til retsakterne om vedtagelse af ovenstående ændringer. 
            
            
               4.Retsgrundlag
            
         
         
            
               4.1.Proceduremæssigt retsgrundlag
            
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Artikel 218, stk. 9, i TEUF finder anvendelse, uanset om Unionen er medlem af organet eller part i aftalen
                  4
               .
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  5
               .
            
            
               4.1.2.Princippernes anvendelse på det foreliggende tilfælde
            
            
               IMO's Komité for Sikkerhed på Søen og IMO's Udvalg til Lettelse af Samfærdselen er organer, der er nedsat ved en aftale, nemlig konventionen angående Den Internationale Søfartsorganisation. 
            
            
               De afgørelser, som disse to komitéer skal vedtage, er retsakter med retsvirkninger. De påtænkte retsakter vil kunne få afgørende indflydelse på indholdet af EU-lovgivningen, nærmere bestemt:
            
            
               –Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF. Dette skyldes, at bærbart tovejs VHF-radiotelefonudstyr til redningsfartøjer er omfattet af direktiv 2014/90/EU om skibsudstyr, da det er opført som punkt 5.17 i Kommissionens gennemførelsesforordning (EU) 2021/1158 om krav til design, konstruktion og ydeevne samt prøvningsstandarder for skibsudstyr og om ophævelse af gennemførelsesforordning (EU) 2020/1170. 
            
            
               –Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF og, fra den dato den træder i kraft, Europa-Parlamentets og Rådets forordning (EU) 2019/1239 af 20. juni 2019 om oprettelse af et europæisk søfartsmiljø med ét kontaktpunkt og om ophævelse af direktiv 2010/65/EU (EMSWe-forordningen). Dette skyldes, at EU-medlemsstaterne ifølge direktivets artikel 7 skal acceptere FAL-formularer til opfyldelse af meldeformaliteter, hvorimod der i artikel 3 i forordning (EU) 2019/1239 er fastsat, at "Ved vurderingen af, hvorvidt dataelementer skal indgå i EMSWe-datasættet, tager Kommissionen hensyn til sikkerheden såvel som principperne i FAL-konventionen, dvs. princippet om kun at kræve essentiel meldingsinformation og at holde antallet af punkter på et minimum".
            
            
            
               Derfor vil vedtagelsen af
            
            
               –MSC-resolutionen om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres 
            
            
               og ændringerne af 
            
            
               –bilaget til konventionen om lettelse af international samfærdsel ad søvejen (FAL-konventionen) 
            
            
               påvirke EU-retten, især Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF, Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF og, fra den dato den træder i kraft, Europa-Parlamentets og Rådets forordning (EU) 2019/1239 af 20. juni 2019 om oprettelse af et europæisk søfartsmiljø med ét kontaktpunkt og om ophævelse af direktiv 2010/65/EU (EMSWe-forordningen).
            
            
               De påtænkte retsakter supplerer eller ændrer ikke den institutionelle ramme for overenskomsten.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
         
         
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.2.2.Princippernes anvendelse på det foreliggende tilfælde
            
            
               Den påtænkte retsakts primære formål og indhold vedrører søtransport. Det materielle retsgrundlag for den foreslåede afgørelse er derfor artikel 100, stk. 2, i TEUF.
            
            
               4.3.Konklusion
            
            
               Retsgrundlaget for den foreslåede afgørelse bør være artikel 100, stk. 2, i TEUF sammenholdt med artikel 218, stk. 9, i TEUF.
            
            
               2022/0062 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Den Internationale Søfartsorganisation på den 105. samling i Komitéen for Sikkerhed på Søen og den 46. samling i Udvalget til Lettelse af Samfærdselen for så vidt angår vedtagelsen af en resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, og ændringer af konventionen om lettelse af international samfærdsel ad søvejen (FAL-konventionen)
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 100, stk. 2, sammenholdt med artikel 218, stk. 9, og
            
            
               under henvisning til forslag fra Europa-Kommissionen, og 
            
            
               ud fra følgende betragtninger:
            
            
               (1)Konventionen angående Den Internationale Søfartsorganisation ("IMO") trådte i kraft den 17. marts 1958. 
            
            
               (2)IMO er De Forenede Nationers særorganisation med ansvar for skibsfartssikkerhed og forebyggelse af hav- og luftforurening fra skibe. Alle Unionens medlemsstater er medlem af IMO. Unionen er ikke medlem af IMO.
            
            
               (3)I medfør af IMO-konventionens artikel 28, litra b), skal Komitéen for Sikkerhed på Søen tilvejebringe rammerne for udførelsen af de opgaver, den pålægges i henhold til konventionen, eller som den får pålagt af IMO-forsamlingen eller IMO-rådet, eller enhver opgave henhørende under artiklens arbejdsområder, som den får pålagt at udføre i henhold til enhver anden international retsakt efter godkendelse fra IMO. 
            
            
               (4)I medfør af IMO-konventionens artikel 48, litra a), kan Udvalget til Lettelse af Samfærdselen vedtage ændringer af konventionen om lettelse af samfærdsel ad søvejen ("FAL-konventionen")
                  6
               . Samtlige medlemsstater er parter i FAL-konventionen. Unionen er ikke part i konventionen.
            
            
               (5)Komitéen for Sikkerhed på Søen skal på sin 105. samling fra den 20. til den 29. april 2022 godkende en resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres.
            
            
               (6)Udvalget til Lettelse af Samfærdselen skal på sin 46. samling fra den 9. til den 13. maj 2022 vedtage ændringer af bilaget til FAL-konventionen. 
            
            
               (7)Den holdning, der skal indtages på Unionens vegne på Komitéen for Sikkerhed på Søens 105. samling, bør fastlægges, da den påtænkte MSC-resolution om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, vil kunne få afgørende indflydelse på indholdet af EU-lovgivningen, nemlig Europa-Parlamentets og Rådets direktiv 2014/90/EU af 23. juli 2014 om skibsudstyr og om ophævelse af Rådets direktiv 96/98/EF 
                  7
               . 
            
         
         
            
               (8)Vedtagelsen af MSC-resolutionen om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres, vil forbedre de tidligere vedtagne præstationsnormer for bærbart tovejs VHF-radiotelefonudstyr til redningsfartøjer. Unionen bør derfor støtte resolutionen, da den har til formål at tage højde for moderniseringen af det globale maritime nød- og sikkerhedssystem (GMDSS) og medtage en ensartet fortolkning af batterigyldighedsdatoerne for bærbart tovejs VHF-radiotelefonudstyr til redningsfartøjer.
            
            
               (9)Den holdning, der skal indtages på Unionens vegne på den 46. samling i Udvalget til Lettelse af Samfærdselen, bør fastlægges, da de påtænkte ændringer af bilaget til FAL-konventionen vil kunne få afgørende indflydelse på indholdet af EU-lovgivningen, nemlig Europa-Parlamentets og Rådets direktiv 2010/65/EU af 20. oktober 2010 om meldeformaliteter for skibe, der ankommer til eller afgår fra havne i medlemsstaterne, og om ophævelse af direktiv 2002/6/EF
                  8
                og, fra den dato den træder i kraft, Europa-Parlamentets og Rådets forordning (EU) 2019/1239 af 20. juni 2019 om oprettelse af et europæisk søfartsmiljø med ét kontaktpunkt og om ophævelse af direktiv 2010/65/EU (EMSWe-forordningen)
                  9
               .
            
            
               (10)Ændringerne af bilaget til FAL-konventionen ville bringe dette bilag tættere på kravene i forordning (EU) 2019/1239 og de aftalte forretningsregler for gennemførelsen af sidstnævnte, nemlig ved at gøre elektronisk overførsel via ét kontaktpunkt obligatorisk, undgå gentagelse af dataelementer, forhindre, at papirformularer anvendes til overførsel af oplysninger, og fravige kravet om manuel underskrift. 
            
            
               (11)Unionens holdning skal udtrykkes af de EU-medlemsstater, der er medlemmer af IMO's Komité for Sikkerhed på Søen og IMO's Udvalg til Lettelse af Samfærdselen, og som handler i fællesskab —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Den Internationale Søfartsorganisation ("IMO") på den 105. samling i Komitéen for Sikkerhed på Søen, skal være at tilslutte sig vedtagelsen af MSC-resolutionen om præstationsnormer for bærbart tovejs VHF-radiotelefonudstyr til redningsfartøjer, hvormed resolution MSC.149(77) revideres. 
            
            
               Artikel 2
            
            
               Den holdning, der skal indtages på Unionens vegne på den 46. samling i IMO's Udvalg til Lettelse af Samfærdselen, skal være at tilslutte sig vedtagelsen af ændringer af bilaget til konventionen om lettelse af international samfærdsel ad søvejen ("FAL-konventionen").
            
            
               Artikel 3
            
            
               1.Den holdning, der er omhandlet i artikel 1, udtrykkes af de EU-medlemsstater, der er medlem af IMO's Komité for Sikkerhed på Søen, og som handler i fællesskab.
            
            
               2.Den holdning, der er omhandlet i artikel 2, udtrykkes af de EU-medlemsstater, der er medlem af IMO's Udvalg til Lettelse af Samfærdselen, og som handler i fællesskab.
            
            
               Artikel 4 
            
            
               Denne afgørelse er rettet til medlemsstaterne. 
            
            
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 254 af 16.7.2021, s. 1.
               
               
                  
                     (2)
                  
                        EUT L 283 af 29.10.2010, s. 1.
               
               
                  
                     (3)
                  
                        EUT L 198 af 25.7.2019, s. 64.
               
               
                  
                     (4)
                  
                        Sag C-399/12, Tyskland mod Rådet (OIV), ECLI:EU:C:2014:2258, præmis 64. 
               
               
                  
                     (5)
                  
                        Sag C-399/12, Tyskland mod Rådet (OIV), ECLI:EU:C:2014:2258, præmis 61-64. 
               
               
                  
                     (6)
                  
                  
                        FAL-konventionen trådte i kraft den 5. marts 1967.
                  
               
               
                  
                     (7)
                  
                        EUT L 257 af 28.8.2014, s. 146.
               
               
                  
                     (8)
                  
                        EUT L 283 af 29.10.2010, s. 1.
               
               
                  
                     (9)
                  
                        EUT L 198 af 25.7.2019, s. 64.